
Unu kunlaboranto en la kampo esperantisma diras, 
citante nome la kvalitojn postulatajn en bona instruisto de 
Esperanto, ke lerteco en la reklama arto ne ĉiam pruvas la 
kapablecon por instruadi. Konsentite. Sed la reklamisto 
faras la pli gravan taskon. Iu povas manĝigi birdidon. 
Ĝia tuta korpo konsistas el buŝo, ĝia tuta animo estas unu 
senfunda manĝemego. Tiel, se ia homa turtido jam volas 
engluti en si Esperanton, kaj por tiu celo larĝe malfermas 
la buŝegon, okulojn kaj orelojn, kiom da lerteco necesas por 
enŝuti en li dekseson da simplaj reguloj? Tute alie la 
tasko de la propagandisto! Al li ne sin prezentas ia buŝa 
kaverno. Li devas fabriki al si argumentan borilon kaj 





pene trabori la kranion de la instruoto. les kapo povas 
enteni dekses regulojn, sed ne ĉies cerbujo havas spacon 
por tiel larĝa ideo kiel tiu, kiu sin trovas en la esperan- 
tismo. Kaj kiam la propagandisto apartigas la emulojn el 
la malemuloj, kaj prezentas ilin pretaj al la instruisto, tiu 
lasta ne fieru pro tio, ke ili ensorbas de li per oreloj fion, 
kion ili povus el libro kaj kun tuta facileco ensorbi per la 
okuloj! Donu al mi nur unu viglan roton da propagandis- 
toj—marŝantaj reklamistoj—kaj mi, venkos pli multe da 
bariloj, ol vi, kun tutaj batalionoj da geprofesoroj. 

PERIODA BONVOLO 


Kun plena sagaco agis la glora leĝdonanto de Izra- 
elo, dekretante, ke en ĉiu sepa tago la Izraelidoj devas 
forlasi la mondajn zorgojn kaj laborojn kaj sin okupi 
per preĝo al, kaj pensado pri, la nacia dio. Estas tute 
notinde, ke en tiuj religiaj sektoj, kiuj pleje prizorgas 
kaj pie honoras grandegan nombron da sanktaj tagoj, 
festaj tagoj kaj fastaj tagoj, en tiuj sektoj la kredo 
plej forte tenas la popolan koron. De la judaismo ni 
ricevis tiun laŭdindan kutimon pri la sepa tago; sed 
al la kristanismo ni ankaŭ faras ŝuldon de dankemo, 
ricevante de ĝi la ĉiujaran feston de ‘‘paco kaj bonvolo 
inter la homoj.” 

Sed oni ne povas prave diri ke la kristnaska festo 
estas unutaga afero. Efektive, ĝi komencas ĉirkaŭ la 
unua de Decembro kaj daŭras ĝis la komenco de Jan- 
uaro, kiel konstante plialtiĝanta tajdo de interhoma 
bonvolo kaj amo, atingante sian plej altan punkton je 
la dudek-kvina de Decembro. De tiam, ĝi rapide el- 
fluas ĝis la unua de Januaro; tiam, farante unu finan 
gajan plaŭdon, ĝi afable forlasas la homaron al ĝia 
dekunu-monata okupo de intermarĉandado kaj reci- 
proka rabado kaj mortigado. 

“Gajan Kristnaskon !'' krias la bienulo al sia luan- 
to, kiun, per helpo de kristana leĝaro kaj juĝisto li, 
la duan de Januaro, ĵetos senkompate sur la neĝplenan 
straton. “Gajan kristnaskotagon!'” respondas la alia, 
kiu, tamen, tute ne intencas pagi por la akvotuboj 
krevintaj en la kelo. “Gajan kristnaskon!” krias la 
panisto, kies bulko mankas en pezo. “'Gajan krist- 
naskon!” kore salutas la laktovendisto, ĵus melkinte 
la pumpilon. 

Sed oni ne povas kulpigi la Nazaretanon, ke unu 
aro 'de homaj lupoj festas ĉiujare lian nomon. Cetere, 
eĉ momenta ĉeso de la malpaco superas eternan bat- 
aladon. Estu nia nuna perioda kaj duone hipokrita 
esprimado de interhoma bonvolo nur la heroldo de 
la venonta temo iama, kiam bonvolo tenos plenan kaj 
tutjaran regadon. 

LA KUNVENO 


Rakonto de Turgenef, el ruse esperantigis R. H. Geoghegan. 


Mi sidis en arbaro betula aŭtune, apud la mezo de Sep- 
tembro. Mem de la mateno falis delikata pluveto, altern- 
anta laŭ temperoj kun varmaj sunaj radiadoj; estis vetero 
ŝanĝema. La ĉielo jen tute sin kovris de malpezaj blankaj 
nuboj, jen tuj lokere heliĝis momente kaj tiam, el post la 
nuboj formovintaj, sin montris la lazuro, klara kaj gracia, 
kiel bela okulo. 

Mi sidis kaj rigardis ĉirkaŭen, kaj mi aŭskultis. La 
folioj apenaŭ bruetis super mia kapo ; sole de bruado ilia oni 
povis rekoni kia tiam apudestis sezono. Tiu estis ne la 
gaja ridanta tremado de la printempo; ne la dolĉa mallaŭta 
paroletado, ne la longa interkomunikiĝado de la somero ; ne 
la timema kaj malvarma balbutado de la aŭtuno antaŭen- 
marŝinta ; sed preskaŭ neaŭdebla kaj dormema babilado. 
Malforta venteto apenaŭ sin sentigis super la pintoj. 

La interno de la arbaro, ŝvitanta de pluvo, ŝanĝiĝis sen- 
ĉese laŭ tio, ĉu brilis la suno aŭ ĉu ĝi sin kaŝis de nuboj. 
Kelkafoje ĝi lumiĝis tute, kiel se tuj en ĝi ĉio ridetas; la 
trunkoj maldikaltaj de la ne tre densaj betuloj subite alpre- 
nis la kareseman rebrilon de blanka silko; la kuŝantaj sur 
la tero etaj folioj ekdisstrekiĝis kaj ekflamiĝis de oro pura. 
La belaj trunketoj de la altaj densaj filikoj, jam tinkturitaj 
de sia aŭtuna koloro, simila al la koloro de vinbero tro 
matura, tiel ankaŭ ŝajnis senfine sin intermiksantaj kaj 
krucantaj antaŭ la okuloj. 

Kelkafoje ankoraŭ tuj ĉio ĉirkaŭe iomete bluiĝis; la 
vivaj koloroj momente sin estingis; la betuloj fariĝis ĉiuj 
blankaj, sen helo, blankaj kiel ĵus falinta neĝo, al kiu an- 
koraŭ ne tuŝis la malvarma ludanta radio de vintra suno; 
kaj ŝteliste, ekruzeteme, komencis guteti kaj murmuri tra 
la arbaro delikateta pluvo. La foliaro sur la betuloj estis 
ankoraŭ preskaŭ tute verda, kvankam ĝi videble paliĝis ; 
apenaŭ tie-ĉi tie sin levis sola iu tre juna tute ruĝa aŭ tute 
ora betulo, kaj oni devis rimarkigi sin al tio, kiel hele ĝi 
flamiĝis sub la suno, kiam liaj radioj subite tagigis, glitante 
kaj trembrilante tra la densa retaĵo de maldikaj branĉetoj 
ĵus ŝprucitaj de la pluvo brileganta. Ne unu birdo estis 

aŭdebla ; ĉiuj sin kaŝis kaj silentis ; sole de fojo al alia re- 
sonis, kiel ŝtala sonorilo, la mokanta voĉeto de paruo. 

Antaŭ ol halti en tiu ĉi betula arbareto, mi kun mia 
hundo pasis tra granda arbaro tremola. Mi, mi konfesas, 
ne tro amas tiun arbon—la tremolon—kun ĝia pala siring- 
viola trunko kaj ĝia grize verda metala foliaĵo, kiun ĝi 
levas kiel eble pli alte kaj, kiel ondanta ventumilo, etendas 
en la aeron ; ne amas mi la eternan balancadon de ĝiaj rondaj 
malpuraj folioj, mallerte alligitaj al longaj vostetoj. i 
estas bona nur en iaj someraj vesperoj kiam, sin levanta 
izole intermeze de malgranda arbetaro, ĝi sin prezentas al 
la ruĝiĝantaj radioj de la suno kuŝanta kaj tremas de la 
radikoj ĝis la pinto, dronata en ora purpuraĵo ; aŭ kiam, en 
klara venta tago, ĝi tute brue ondas kaj balbutas en la 
bluan ĉielon, kaj ĉiu folio ĝia, kaptita de la venteto, kvazaŭ 
volas sin disigi, forflugi kaj forkuri malproksimen. Sed 
ordinare mi ne amas tiun arbon, kaj pro tio, ne haltinte en 
la arbaro tremola por ripozi, mi atingis la betulan arbareton, 
min eliĝis sub arbo, kies branĉoj komencis de malalte super 
la tero, kaj sekve povis min ŝirmi de la pluvo kaj, ekad- 
mirinte la ĉirkaŭan vidon, ekdormis laŭ tiu trankvila kaj 
dolĉa dormo, kiu estas konata sole de la ĉasistoj. 

Mi ne povas diri kiom da tempo mi dormadis sed, kiam 
mi malfermis la okulojn, la tuta interno de la arbaro estis 
plenigita de la suno kaj en ĉiujn direktojn tra la ĝoje bruanta 
foliaĵo penetris kaj kvazaŭ briliantis la klara blua ĉielo; la 
nuboj sin kaŝis, pelitaj de la leviĝinta vento; la vetero re- 
purigis, kaj la aero sentigis tiun apartan kaj sekan freŝecon, 
kiu, pleniginta la koron de ia kuraĝa sento, preskaŭ ĉiam 
antaŭsignas pacan kaj klaran vesperon post tago pluvada. 

Mi min iomete pretis por stari kaj por denove tenti la 
sorton, kiam tuj okuloj miaj haltis sur nemovema homa 
formo. Mi rigardadis; tio estis juna kamparana fraŭlino. 
Ŝi sidis po dudek paŝoj de mi, penseme mallevante la kapon, 
kaj faligante ambaŭ manojn sur la genuojn; en unu el 
ili, laŭmeze malfermata, kuŝis densa bukedo de kampaj 
floroj kaj je ĉiu ŝia enspirado trankvile glitis sur la karoita 
jupo. Pura blanka ĉemizeto, butonumita ĉe la kolo kaj la 
manradikoj, falis laŭ mallongaj graciaj faldoj ĉirkaŭ ŝia 
talio; grandaj flavaj perloj en du vicoj malsuprenkuris de 
la kolo ĝis la brusto. Ŝi estis ja tre beleta. Densaj blondaj 

harligoj, de ĉarma cindra nuanco, sin dividis laŭ du zor- 
geme kombitaj duonrondoj el sub rekta rozkolora rubando, 
bindita preskaŭ sur mem la frunto, blanka kiel elefanta 
dento; la restanta parto de ŝia vizaĝo apenaŭ roziĝis de tiu 
ora sunbrulo, kiun alpre sole delikata haŭto. Mi ne 
povis vidi ŝiajn okulojn—ŝi ilin ne le 






is; sed mi klare vidis 
$iajn delikatajn arkitajn brovojn, ŝiajn longajn okulharojn ; 
ili estis malsekaj kaj, sur unu el ŝiaj vangoj, brilis sub la 
suno sekita postsigno de larmo, sin haltiginte ĉe mem la 
lipoj, iomete paliĝintaj. Tuta ŝia kapeto estis tre aminda ; 
eĉ la iomete dika kaj rondeta nazo ŝin ne nebonigis. 

Al mi aparte plaĉis la esprimo de ŝia vizaĝo, tiel mal- 
gaja kaj tiel plena de infana nedecidemo antaŭ ŝia propra 
ĉagreno. Ŝi videble atendis iun ajn; en la arbaro io mal- 
laŭte krakis ; $i tuj levis la kapon kaj malantaŭen rigardis ; 
en la diafana ombro, rapide brilis antaŭ mi ŝiaj okuloj, 
grandaj, helaj, kaj timemaj, kiel de cervino. Nemultajn 
momentojn aŭskultis ŝi, ne deturnante la larĝe malfermajn 
okulojn de la loko, kie resonas la malforta sono ; ŝi sopiris, 
turnis malrapide la kapon, ankoraŭ pli malalten sin klinis 
kaj komencis malrapide dispecigi la florojn. —Palpebroj 
aj ruĝiĝis, ploreme kurbiĝis la lipoj, kaj nova larmo rulis 
el sub la densaj okulharoj, haltigante sin kaj radieme bril- 
ante sur la vango. Tiel pasis sufiĉe multe da tempo; la 
mizera knabino sin ne movis ; sole de fojo al alia maltrank- 
vile ŝi svingetis la brakojn kaj aŭskultis, ĉiam aŭskultis. 

Denove io ekbruis en la arbaro, —$i ektremis. La bruo 
ne ĉesis, ĝi fariĝis malkonfuza, alproksimiĝis; sin aŭdigis 
fine firmaj rapidaj paŝoj. Ŝi sin relevis kaj kvazaŭ tremis 
de timo ; ŝia atendema rigardo komencis balanci, sin flam- 
igi de atendemego. Tra la arbadenso bruske ekŝajnis figuro 
de viro. Ŝi ekrigardegis, ruĝiĝis tuj, ĝoje kaj gaje ridetis, 
preskaŭ sin levis kaj, tuj ree malaltigis la kapon tute, pal- 
iĝis, konfuziĝis kaj, nur tiam levis trememan, preskaŭ pet- 
egan rigardon sur la venintan homon, kiam tiu ĉi sin haltigis 
flanke kun ŝi. 

Mi kun scivolo rigardis lin el mia kaŝejo. Mi konfesas, 
li ne faris al mi favoran impreson. Li estis, laŭ ĉiuj aperoj, 
dorlotita ĉambristo de juna, riĉa sinjoro. Lia vestaĵo el- 
montris pretendon al la gusto kaj afektulan preterlasemon ; 
sur li estis mallonga plato de bronza koloro, ŝajnevide de 

la ŝultroj de la mastro; ligtuberita supre, roza kravato 
kun lilakaj ekstremaĵoj; kaj ĉapelo de nigra veluro kun 
oraj galonoj, malsupren puŝita ĝis mem la brovoj. La ronda 
kolumo de lia blanka ĉemizo senbedaŭre apogis al li la 
orelojn kaj tranĉis la vangojn, kaj rigide amelitaj manumoj 
kovris la tutan manon eĉ ĝis la ruĝaj kaj hokitaj fingroj, 
ornamitaj de arĝentaj kaj oraj ringoj kun miozotoj el turkizo. 
Lia figuro, ruĝema, kruda, senhonta, apartenis al la nom- 
bro de figuroj kiuj, tiel multe kiel mi povis konstati, preskaŭ 
ĉiam naŭzas la virojn kaj, domaĝege, tre ofte plaĉas al la 
virinoj. Li videble penadis doni al siaj maldelikataj trajtoj 
esprimon malsatan kaj enuitan. Senĉese li palpebrumis 
siajn lakte-grizajn kaj krom tio malgrandetajn okulojn, sul- 
kigis la frunton, mallevis la angulojn de la lipoj, oscedis laŭ 
ŝajno deviga kaj laŭ senzorga kvankam neniel lerta senĝeno, 
jen realĝustigis per la mano la karotkolorajn arte torditajn 
tempibuklojn, jen pinĉetis la flavajn haretojn, videblajn 
sur la dika supra lipo—unuvorte, li pavis sin netolereme. 
Komencis li sin pavi de tiam, kiam li ekvidis la junan kam- 
paraninon lin atentantan; malrapide, laŭ dekliniĝantaj 
paŝoj, alproksimiĝis li al ŝi, haltis, levis la ŝultrojn, ingis 
ambaŭ manojn en la poŝojn de la palto kaj, apenaŭ honor- 
ante la mizeran filinon de rapida kaj indiferenta rigardeto, 
sidiĝis sur la teron. i 

“Nu!” komencis li, daŭrante rigardi ien ajn flanken, 
skuante la piedon kaj oscedante: “‘longe ci estas tie ĉi ?”’ 

La juna knabino ne povis tuj al li respondi. 

“Longe. ..., Viktor Aleksandroviĉ,” diris $i, fine, 
apenaŭ laŭ voĉo aŭdebla. 

““Ha!” Li formetis la ĉapeton, majeste pasigis la manon 
en la densajn kaj forte frizitajn harojn kiuj komencis pres- 
kaŭ ĉe mem la brovoj kaj, laŭ altega maniero, rigardinte 
ĉirkaŭen, singardeme kovris ree sian multvaloran kapon. 
““Kaj mi estis preskaŭ tute ĝin forgesinta. Plie, vidu do, 
la pluvetado!” Li oscedis. ““Taskoj senfunde ; tute ne povas 
oni uzi la juĝon, kaj li (la sinjoro) ankoraŭ riproĉas. Ni 
apartiĝos morĝaŭ. ...” 

““Morgaŭ ?” elparolis la juna knabino kaj direktis sur 
lin timigitan rigardon. 

“Morgaŭ. ... nu, nu, nu. Havu la bonecon—,”” res- 
pondis li rapide kaj kolerete vidante ke $i ektremis trae 

kaj dolĉe klinis la kapon; ''havu bonecon, Akulina, ne 
plori. Ci scias, mi tion toleri ne povas,” kaj li sulkigis 
sian platan nazon, “'se ne, mi tuj foriros. . . Kia malsprit- 
eco, ploreti !”” 

““Nu, mi ne faros, mi ne faros’’ rapidege elvoĉis Aku- 
lina, kun peno glutante la larmojn. ''Ankaŭ vi morgaŭ for- 
iros ?” aldonis ŝi post malgranda silentado; ““kiam do 
Dio permesos al ni ree kunvidi kun vi, Viktor Aleksan- 
droviĉ ?” 

“Oni sin revidos, oni sin revidos. Ne en la estonta jaro 
—iom poste. La sinjoro, ŝajnas, en Peterburgo en funk- 
ciojn eniri deziras,” aldonis li, elparolante la vortojn laŭ 
apatio kaj iom en la nazo; ''kaj povas esti ankaŭ trans- 
limen ni vojaĝos.” 

“Vi min forgesos, Viktor Aleksandroviĉ” maltgaje diris 
Akulina. 

“Ne, kial do ? Mi cin ne forgesos ; nur ci estu senchava, 
ne faru naivege; obeu al la patro. ... Kaj mi cin ne for- 
gesos—ne-e.'” Kaj li trankvile sin forstreĉis kaj ree oscedis. 

“Ne forgesu min, Viktor Aleksandroviĉ,” daŭrigis $i 











laŭ petegema voĉo. ''Jam ŝajnas, mi tamen vin amis ; ĉio, 
ŝajnas, por vi... . Vi diris, al la patro mi devas obei, 
Viktor Aleksandroviĉ. ... Sed kiel do mi al la patro 
Ua a. 


“Kaj kial?” Li elparolis tiujn ĉi vortojn kiele el la 
ventro, kuŝante sur la dorso kaj submetinte la manojn sub 
la kapo. 

“Sed kiel do, Viktor Aleksandroviĉ, vi mem scias. . . .” 

Ŝi silentis. Viktor ludis kun la ŝtala ĉeneto de sia 
horloĝo. 

“Ci, Akulina, ci estas knabino ne malsaĝa—” ekparolis 
li fine; “pro tio, ridindaĵojn ne diru. Mi al ci bonon deziras, 
komprenas ci min ? Fine, ci ne estas malsaĝa, ne entute 
kamparanino, tiel diri ; kaj cia patrino ankaŭ ne ĉiam kam- 
paranino es sed ĉiam ci estas sen instruo—sekve, devas 
obei, kiam al ci estas parolate.” 

“Sed terure, Viktor Aleksandroviĉ !” 

““Ho, kia ridindaĵo, mia kara; en kio trovas ci terur- 
aĵon ? Kio estas tio apud ci ?”' aldonis li pliproksimigante 
sin al ŝi: ““floroj ?”" 

“Floroj,” 





respondis Akulina malgaje. ““Tio, mi sov- 

aĝajn sorpojn kolektis—” almetis ŝi, iomete reviviĝanta. 
“tio por bovidoj estas bona. Kaj tio, jen kalendolo, kon- 
traŭ skrofuloj. Jen, rigardu do, kia neordinara floreto; 
tian neordinaran floreton mi ankoraŭ dum la vivo ne vidis. 
Jen miozoto, kaj jen violo. . . . Kaj jen tio mi por vi’’—al- 
diris 
edon de ĉielbluaj cejanoj, kunligitaj per maldiketa herbo ; 
“ĉu vi ĝin volas ?” 





ŝi, fortirante el sub la flavaj sorpoj malgrandan buk- 


(Daŭrigote) 


DU OVOJ FRITITAJ 


Amerikano eniris en restoracion, sidiĝis apud tablo, 
legis la manĝokarton kaj diris: “Kelnero, alportu al mi du 
ovojn, unu ovon fritita je la unu flanko, kaj la alian ovon 
fritita je la alia flanko.” 

Malaperis la kelnero. Post du minutoj li revemis kaj 
diris: “Pardonu, sinjoro, kio estas via ordono ? 

““Mi diris,” c 
unu ovon fritita je la unu flanko k 








malpacience, mi deziras du ovojn, la 





aj la alian ovon fritita je 
alia flanko.'” 

Remalaperis la kelnero. Post du minutoj reaperis la 
kelnero nerva kaj ekcitita. 

“Mi petas pardonon, sinjoro, sed mi opinias, ke mi 





kompreuas vian ordonon. Ĉu vi vol mi petas, ripeti la 





saman ?” 

Malrapide kaj akcentege la kliento diris, '“Aŭdu, mal- 
spritulo! Mi deziras ke vi alportu al mi du ovojn, unu ovon 
j la alian je la alia flanko.” 

Ree malaperis la kelnero. Pasis minuto—du—tri— 
kvin—dek ; fine aperis kelnero, la hararo malordigita, la 
vangoj gratitaj, la vestoj disŝiritaj. Parolis kelnero, mal- 
goje: ““Sinjoro, mi petas ke vi manĝu ovojn bolitajn—la 
kuiristino kaj mi havis iomete da malkompreniĝo.” 

—W. H. Fox 


fritita je la unu flanko k 





Visitanto (ĉe la lagbordo). “‘Kion vi faras dum la tuta 
somero ?'” 
Loĝanto. '““Ni fiŝkaptas kaj mallaboras."’ 





Kaj kion vi faras dum la vintro ? 
i ne fiŝkaptas.” 

POLA ANTOLOGIO 


Ĉi tiu bonega verko de Kabe, enhavanta tradukaĵojn el 
dek kvar polaj verkistoj, meritas konsideradon de ĉiu ne- 
pola esperantisto. Krom la fama boneco de la Kabe'a 
tradukado, kaj la dezirinda koniĝo kun novaj verkistoj, 
kaj la interesoj de la noveletoj mem, oni gajnas ankaŭ, per 
legado de tiu ĉi libro, bonan vidon en la polan karakteron. 

Kiel popolo, tiel la literaturo. Legante ĉi tiujn diver- 
sajn rakontojn, la amerikano sentas ekkonon kun sia pola 
frato, ekscion de liaj trajtoj, pensoj, esperoj, idealoj, celoj, 
k.t.p.; kaj li trovas lin ne tute malsama de si mem. Nov- 
eletoj pri la amo al la virino, kaj al la patrujo; rakontoj pri 
la sopiro al idealoj ; humoraĵoj ; antikvaj legendoj; kaj al- 
egorioj kun temoj per pensado,—ĉiuj montras ke la koroj 
de poloj kaj amerikanoj batetas agorde. 

En unu okazo, tamen, ŝajnas al mi ke la pola literaturo 
faras gravan kontraston kompare kun la angla. La tiu 
estas farita, kiel diras Cart en la antaŭparolo de Pola An- 
tologio, ‘‘el plej akuta—kvazaŭ angla—observado, malak- 
rigita de ia konfuza, laca, nur orienta rezignacio." La ĉi 
tiu estas farita el ne malpli akuta observado, sed, anstataŭ 
malakrigita, ĝi estas pliakrigita de klara, moviga, vere ok- 
cidenta agemeco, kiu ne kontentiĝas ke la heroo kuŝiĝu kun 
siaj revoj, sed antauenpuŝas lin al la realigo de la deziroj. 

Niaj rakontoj pri bataletoj inter la pioniroj kaj ''ruĝ- 
haŭtuloj,” kaj la aventuraj kaj historiaj noveloj, fantaziaj 
aŭ alie, kiuj plaĉas al la amerikano, juna kaj maljuna, ne 
kontentigas lin esceptinte ke la heroo venkos ĉiujn kontraŭ- 
aĵojn, kaj fine triumfos. Estas konata Serco ĉe ni, ke ĉia 
amfabelo finiĝas per '“Kaj ili geedziĝis, kaj ĉiam poste loĝis 
kune tre feliĉaj.” Unuvorte, la literaturo kiu estas bon- 
vena al amerikano traktas la homan penadon kondukantan 
al sukcesa finiĝo. 

Ekzemple, se amerikano verkus por amerikanaj legontoj 
ian ““Srul el Lubartov,” tia ne finiĝos per la plorego de la 
hebreo sur la bordo de la Lena, sed Srul sendube estos tri- 
umfe rekondukita en Polujon, eĉ se la verkisto deviĝus krei, 
rakonte, grandan tutmondan militadon ! 

Ĉi tiu diferenco de la du literaturoj devenas, kredeble, 

el la diferenco de la karakteroj en la du rasoj. La polo, 
kun sia amo al meditado, siaj revoj al ideala vivo, siaj es- 
peroj pri estonta orepoko; kaj la amerikano kun sia ag- 
emeco, sia fervora antaŭenpuŝado ĝis la finigo, sia amo al 
la penado pro ĝi mem ;—ĉiu havas sian propran viv-niĉon 


por plenigi, kaj la mondo bezonas la ambaŭ. 
L. F.N. 


LA BABILEMULO 


La babilemulo, ordinare, estas nek vanta nek malhumila, 
sed li bezonas paroli, paroli, kvazaŭ estus necese, ke li 
movu la langon. Li estas “infano terura” en la kunvenoj, 
kaj fariĝas teda kaj netolerebla. 

Sinjorino dela Ferandiere, merita fablistino, malpli kon- 
ata, tamen, ol sinjoro de Lafontaine, priskribis kaj mokis 
la posedanton de tiu malbonaĵo, per versaĵa fablo, kiun 
multaj gepatroj lernigas parkere al siaj infanoj Jen la tra- 
duko de tiu beleta fablo : 


La Pigo kaj la Hirundo 





“'He ! Bonan tagon, karulino!" diris la babilema Pigo al 

Hirundo, kiam la printempo revenis. ‘‘Sajnas al mi, ke vi 
sanas, mia kara, ankau via edzo kaj viaj beletaj idoj. Vi 
estas ĉiuj feliĉaj, vi, geedzoj, bone konsentas, tamen tio 
estas malofta nune. Rakontu do al mi, kiajn kuriozaĵojn 
vi vidas, kiajn danĝerojn vi renkontis, dum viaj malprok- 
simaj vojaĝoj. En niaj arbaroj, neniaj sciigoj. La kriet- 
emaj garoloj ĉiam malpacas. La avidaj paseroj ruinigas 
herbejojn kaj kampojn. La Silvioj, ĉe ni, estas ĉiam ne- 
fidelaj al siaj edzoj, eĉ al siaj amantoj. 
Ne malproksime de la kverko en kiu mi restadas, apud 
la dometo ruinigita, en kiu vi jam loĝis, du karesemaj am- 
emuloj loĝas ne longe. Ili estas, vere, bonaj najbaroj, sed 
malĝojaj birdoj. La turto estas dolĉa kaj bela, sed, mi al- 
donas tion mallaŭte, neniu estas pli malsprita. Ĝi restadas 
kun mi, la tutan posttagmezon, ne malferminte la bekon, 
dirinte eĉ unu vorton. Mi kredas, ke ĝi pasas la tutan jaron, 
“ne parolinte unu fojon. Cu vi, dum via vivo, estas koninta 
inon pli netolereblan?” “Ho jes,” ekrespondis la hirundo, 
“la inon, kiu senĉese parolas.” 








—Tradukis A. Boitard, Pierre (Saone et Loire), France 











LA TRI SUNOJ 

ino, 





Vi estas ĝi, rava vii 
Plej luma vi estas, plej bela ! 
Mi time la vidon e 








as, 
Kiel antaŭ la suno ĉiela. 


Vi al mi kompate permesas, 
La lipojn tuŝi kisete, 

Kaj viron alian akceptas; 
Mi baldaŭ dormados kviete. 


POR LA RIDETO 


Tradukis el diversaj amerikaj gazetoj Sino. Martha A. Boughton. 


Johanĉjo estis bona knabo, sed li amis batali. Lia pat- 
rino ofte estis riproĉinta lin, kaj fine li promesis neniam ree 
batali. Tiun saman nokton, li venis de la lernejo, kun nig- 
rigitaj okuloj, kaj 

“Johanĉjo,” diris lia patrino, ‘‘vi promesis al mi, mat- 
ene, ke vi neniam batalus.” “‘Sed mi ne batalis, patrino. 
Tiu ĉi estas okazo. 

“Okazo!” 

“Jes, patrino. Mi estis sidanta sur la dorso de Ernesto, 
kaj mi forgesis teni liajn piedojn !'' 


en unu dento. 








La aminda Feino alvokis al si sian helpistinon, kaj 
montris al $i oran skatolon. “Prenu tiun ĉi skatolon” ŝi 
diris, ““kaj ŝlosu ĝin en la kesto. Ĝi enhavas bonan kon- 
silon.” 

“Mia kara sinjorino” respondis la helpistino, ““kial ŝlosi 
nian bonan konsilon ? Neniu iam ajn ĝin prenus !'” 


Unu membro de la Klubo por la Sano kiu ofte faris par- 
oladojn pri la pureco en la malaltaj lokoj de Nov-Jorko, diris, 
ke unufoje $i estis parolinta pri la graveco de uzo de la 
dentbroso. Post kelke da tagoj, malriĉulino, kiu subtenis 
mallaboreman edzon, kaj kvin infanojn, renkontis la parol- 
antinon. 

““Jen, mi havis tion ĉi por ni, Sinjorino” ŝi diris. ““Nun 
ni uzos ĝin ĉiutage.” 

“Havas kion ?” demandis la sinjorino, konfuze. 

““Dentbroson, kiel vi diris,” estis la respondo. ‘‘La 
infanoj, kaj mi, kaj mia edzo uzas ĝin ĉiutage.” 











(Daŭrigata de la dua) 


erations,—a position which was eagerly looked forward to 
from the very beginning of the Association's existence. 
Meanwhile the Association is completely controlled by its 
members and the Council to be elected by them. 

Trusting in your courtesy and fair-mindedness to print 
this somewhat lengthy reply to the rather savage attack on 
the Association, I remain yours truly, 


J. F. Twombly, 
Sec’y American Esperanto Association. 
Brookline, Mass., Not. 7. 1907. 


Postscript.— heartily commend the last paragraph of 
your article. It is just what the Journal is contending for: 
see the October, November, and December numbers, 


Eprrox's NoTE.—The foregoing letter refers to a discussion of the 
American Esperanto Association, in which (see October number) this 
magazine took the position that the present organization is provisionalin 
fact, though ostensibly permanent. If any of the statements made were 
inaccurate, we cheerfully waive all demand for their consideration, as 
the real issue was summarized in the last paragraph, which our corre- 
sfondent approves. Yt seems, therefore, that by a circuitous arithmet- 
ical route I have reached a certain spot, and find Sro. Twombley has 
“beat me to it” by an algebraic cut across-lots. We are agreed that a 
pair of twos makes a four. Are there any objections? If not, kindly 
remove this folio from this copy of £sperantisto, tear out the four 
pages from the October copy. and forget 















LERNEJO DE ESPERANTO 


La konstanta progreso de Esperanto ĉiam altiris novajn 
propagandantojn, kaj la novaj propagandantoj konstante 
pligrandigas la antaŭenpŭŝon de la afero. Inter la novaj 
firmoj esperantistaj estas la American School of Esperanto, 
ĉe Rockford, Illinois, U.Ŝ.A. Tiu estas la enkorpigita ideo 
de la junaj esperantistoj, Sroj. Hardin kaj Reed. Sro. 
Floyd B. Hardin (oni devas diri ““Rev.””) estas la univer- 
sitatano kiu tiel forte klopodis por Esperanto en la Univer- 
sitato de Ĉikago en la jaro pasinta. Antaŭ kelkaj monatoj 
li ricevis diplomon de la Brita Esperantista Asocio, kaj 
kvankam li nun estas pastro de unu kredantaro en Wis- 
consin, li restas tute entuziama esperantisto. Sro. E. C. 
Reed, antaŭe el Bostono, sed nun loĝanto de Rockford, 
estas ankaŭ diplomito de la B.E.A., sekretario de la Ilinoja 
Federacio Esperantista, kaj forte penadas fortikigi la tenon 
de la esperantismo ĉe la popola koro. La American School 
of Esperanto poŝte donas instruadon pri la lingvo. 











THE CHICAGO ESPERANTO SOCIETY 


President, Walter Howard Fox, M. D., D. D. S., 92 State 

Street. Vice-President, A. G. Beaman, Santa Fe Offices, Railway 
Exchange Building. Secrefary, J. Howard Pearson, 551 South 
Waller Avenue. Zveasurer, F. E. Roberts. 556 42nd Avenue. 

REGULATIONS: Membership fee, $1,00. This includes a year’s sub- 
scription to Amerika Esperantisto. Tosubscribers of this journal 
the membership fee is waived. Dues, $2.00 per year. 

In the teaching of Esperanto, the British Esperanto 
Association requires that all instructors be dipZmitoj; that 
is, that anybody who desires to teach must be examined by 
the examination board of one of the national associations, 
receiving a diploma and permission to teach. Usually the 
most thorough Esperantist should teach the beginners, so 
that they may commence the study correctly. The instruc- 
tion in the Chicago Esperanto Society is by the “‘rational’’ 
method used in the European Societies, and thus the study 
is interesting, as well as instructive. The efficiency of the 
instruction department constantly increases, and in the 
elasses there is a growing number of enthusiasts who are 
certain to become teachers and leaders in our movement. 
It is the earnest desire of the Society that many Esperan- 
tists may unite with us to increase the number of teachers, 
and thus spread Esperanto through the world. Come and 
attend the next meeting and be convinced that the cause 
deserves your help. —W. H.F. 


The February number of Amerika Esperantisto 
will be a Propaganda number. It will be the best 
number yet. We want to circulate at least twenty 
thousand copies, but as the postal laws permit us to 
print a number of samples not exceeding the number 
of SOLD copies, we want you to BUY a big bundle of 
extras. Not less than 32 pages, and every page en- 
larged, too. Just the thing to hand to your skeptic 
friend. Five copies or more at Sc each. Order ten, 
fifty, a hundred. For each copy you order, we can 
print one more and mailitat our own expense to some 
teacher. Speak up now, by post card. Speak loud 
enough, and we'll make it THIRTY THOUSAND. 


FAKO DE KORESPONDADO 

Your name ann address below, two issues, 25 cents. 
“Oni deziras nur leterojn ; “nur poŝtkartojn ilustritajn. 
John Springer, Box 545, Red Cloud, Nebraska, U. Ŝ. A. 
“Sro. Le Grignoux. 45, rue de l' Esperance, Paris, XIII. 
“F. J. Macalik, I. U. S., Hamovu, Hungary. 
“]. Jenĉ, Havliĉkova 37, Prag-Zizkov, Austria. 
Karl Jost, Zwinglstr. 13, Zurich I11, Switzerland. 
“A. Zahel, Taborska 19, Praha I1, Bohemia. 
Sro. Enauld, rue du St. Esprit, Verdun, Meuse, France. 
Sro. Adam, 2, rue des Rouyers, LE di Lu 








